Стужка Сяргея Ісакава “Хто апошні?” арганічна дапаўняе ўжо сфармаваны кінакантэкст, апавядаючы пра практыку існавання сямейнага інклюзіўнага тэатра “І”. У ім па спецыяльнай праграме займаюцца як простыя дзеці, так і дзеці з аўтычным разладам. Яны вучацца развіваць маўленне, не баяцца выступаць на сцэне, граць у спектаклях і спяваць песні. Тэатральная пластыка раскрывае іх творчы патэнцыял і дапамагае ім самім і людзям у зале знайсці неабходнае паразуменне.